《何象冈相国招饮胜好亭限韵》
明代·黎邦瑊

高高亭子敞晴岚，胜日跻攀乐事耽。地接风云非塞上，山分大小似淮南。

桃花乍映珊瑚盏，春色偏寒玳瑁簪。共道谢公声妓好，不妨留听缓归骖。

作者简介：黎邦瑊（？—一六四四），字君选，号洞石。从化人。贯孙，民表子。明光宗泰昌元年（一六二〇）贡生，官兴业知县。陈子壮发起修复南园，邦瑊曾参预其事。明亡，以忧愤卒。有《洞石稿》。清陈伯陶《胜朝粤东遗民录》卷二有传。